ΚΑΝΟΝΙΣΜΟΣ (ΕΚ) αριθ. 1264/96 ΤΗΣ ΕΠΙΤΡΟΠΗΣ της 1ης Ιουλίου 1996 για την τροποποίηση του κανονισμού (ΕΟΚ) αριθ. 3886/92 για τον καθορισμό των λεπτομερειών εφαρμογής που αφορούν τα καθεστώτα πριμοδοτήσεων που προβλέπονται στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 894/96 (2), και ιδίως το άρθρο 4β παράγραφος 8, το άρθρο 4δ παράγραφος 8 και το άρθρο 4ι παράγραφος 3,

Εκτιμώντας:

ότι στο πλαίσιο της χορήγησης της ειδικής πριμοδότησης κατά τη σφαγή, όπως αυτή προβλέπεται στο άρθρο 8 του κανονισμού (ΕΟΚ) αριθ. 3886/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 999/96 (4), δεν επιτρέπεται, για τα ζώα που υπερβαίνουν την ηλικία των 22 μηνών κατά τη σφαγή, να χορηγηθεί ξεχωριστά η πριμοδότηση για την πρώτη ομάδα ηλικιών κατά την έννοια του άρθρου 2 παράγραφος 2 του εν λόγω κανονισμού 7 ότι προκειμένου ν' αποφευχθεί να δημιουργηθεί διακριτική μεταχείριση σε σχέση με το γενικό καθεστώς χορήγησης πριμοδότησης, πρέπει να επιτραπεί η δυνατότητα αυτή 7 ότι επιπλέον, πρέπει να προβλεφθεί η εφαρμογή του μέτρου αυτού, από την αρχή του ημερολογιακού έτους 1996 7

ότι ο κανονισμός (ΕΚ) αριθ. 894/96 για την τροποποίηση, όσον αφορά τις κυρώσεις, του κανονισμού (ΕΟΚ) αριθ. 805/68, ενδυνάμωσε τις επιβαλλόμενες κυρώσεις κατά τη χρησιμοποίηση ή την παράνομη κατοχή ουσιών ή προϊόντων που δεν επιτρέπονται από την κτηνιατρική νομοθεσία 7 ότι σε περίπτωση υποτροπής, ο καθορισμός της διάρκειας των επιβαλλομένων κυρώσεων πρέπει να αφεθεί στα κράτη μέλη, τα οποία μπορούν καλύτερα να κρίνουν την πραγματική σοβαρότητα του διεξαχθέντος σφάλματος 7

ότι τρεις τοπικές φινλανδικές φυλές δεν μπορούν να θεωρηθούν ως φυλές που προορίζονται για κρεατοπαραγωγή 7 ότι εκ του γεγονότος αυτού, πρέπει να συμπεριληφθούν στον κατάλογο στο παράρτημα ΙΙ του κανονισμού (ΕΟΚ) αριθ. 3886/92 ως φυλές που δεν είναι επιλέξιμες για τη χορήγηση της πριμοδότησης στη θηλάζουσα αγελάδα 7 ότι εντούτοις, για να διευκολυνθεί η μετατροπή των ζώων αυτών, ενδείκνυται να διατηρηθεί κατά τη διάρκεια μιας μεταβατικής περιόδου, η επιλεξιμότητα των φυλών αυτών στην πριμοδότηση 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως του βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3886/92 της Επιτροπής τροποποιείται ως εξής:

1. Στο άρθρο 15, στο τέλος της πρώτης υποπεριπτώσεως του στοιχείου γ) προστίθεται το ακόλουθο κείμενο:

«Εντούτοις, για τα ζώα ηλικίας μεγαλύτερης των 22 μηνών κατά τη σφαγή, τα κράτη μέλη προβλέπουν τη χορήγηση της πριμοδότησης για την πρώτη ομάδα ηλικίας, όταν τα ζώα αυτά έχουν διατηρηθεί από τον ίδιο παραγωγό κατά τη διάρκεια ελάχιστης περιόδου 2 μηνών η οποία υπολογίζεται από την ηλικία των 20 μηνών έως τη σφαγή τους ή την πρώτη διάθεσή τους στην αγορά.»

2. Προστίθεται το ακόλουθο άρθρο 55α:

«Άρθρο 55αΚυρώσεις που επιβάλλονται σχετικά με τη χρησιμοποίηση ή την παράνομη κατοχή ουσιών ή προϊόντων που δεν επιτρέπονται από την προσήκουσα κοινοτική νομοθεσία στον κτηνιατρικό τομέα.

Τα κράτη μέλη, συναρτήσει της σοβαρότητας της παραβάσεως, καθορίζουν τη διάρκεια της εξαίρεσης από το δικαίωμα στο καθεστώς των ενισχύσεων οι οποίες εφαρμόζονται σε περίπτωση υποτροπής κατά την έννοια του άρθρου 4ι παράγραφος 1 δεύτερο εδάφιο του κανονισμού (ΕΟΚ) αριθ. 805/68.»

3. Το άρθρο 58 αντικαθίσταται από το ακόλουθο κείμενο:

«Άρθρο 58

Μετάβαση στο καθεστώς της πριμοδότησης για τη θηλάζουσα αγελάδα

Κατά παρέκκλιση από τις διατάξεις του άρθρου 22 και όσον αφορά από τις αιτήσεις που θα κατατεθούν για τα έτη 1997 και 1998, οι αγελάδες που ανήκουν στις φυλές "Itδsuomenkarja", "Lδnsisuomenkarja" και "Pohjoissuomenkarja", που περιλαμβάνονται στο παράρτημα ΙΙ, θεωρούνται ότι ανήκουν σε φυλή με προορισμό την παραγωγή κρέατος.»

4. Ο κατάλογος που αναγράφεται στο παράρτημα ΙΙ συμπληρώνεται με τις φυλές: «Itδsuomenkarja», «Lδnsisuomenkarja» και «Pohjoissuomenkarja».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται στις αιτήσεις πριμοδοτήσεως που υποβάλλονται για το ημερολογιακό έτος 1997 και τα επόμενα, με εξαίρεση:

- το μέτρο που προβλέπεται στο άρθρο 1 σημείο 1, το οποίο εφαρμόζεται από την 1η Ιανουαρίου 1996, και

- το μέτρο που προβλέπεται στο άρθρο 1 σημείο 2, που εφαρμόζεται από την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 125 της 23. 5. 1996, σ. 1.

(3) ΕΕ αριθ. L 391 της 31. 12. 1992, σ. 20.

(4) ΕΕ αριθ. L 134 της 5. 6. 1996, σ. 8.